CELEX: C2007/183/76
Language: el
Date: 2007-08-04 00:00:00
Title: Υπόθεση T-212/07: Προσφυγή της 15ης Ιουνίου 2007 — Harman International Industries κατά ΓΕΕΑ — Becker (Barbara Becker)

4.8.2007   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 183/40
            
         Προσφυγή της 15ης Ιουνίου 2007 — Harman International Industries κατά ΓΕΕΑ — Becker (Barbara Becker)
   (Υπόθεση T-212/07)
   (2007/C 183/76)
   Γλώσσα του δικογράφου της προσφυγής: η αγγλική
   Διάδικοι
   
      Προσφεύγουσα: Harman International Industries, Inc. (Northridge, ΗΠΑ) (Εκπρόσωπος: M. Vanhegan, Barrister)
   
      Καθού: Γραφείο Εναρμονίσεως στο πλαίσιο της Εσωτερικής Αγοράς (εμπορικά σήματα, σχέδια και υποδείγματα)
   
      Αντίδικος ενώπιον του τμήματος προσφυγών: Barbara Becker (Miami, ΗΠΑ)
   Αιτήματα της προσφεύγουσας
   Η προσφεύγουσα ζητεί από το Πρωτοδικείο:
   
               —
            
            
               να ακυρώσει το σημείο 1 της αποφάσεως του πρώτου τμήματος προσφυγών της 7ης Μαρτίου 2007 (υπόθεση R 502/2006-1), με το οποίο ακυρώθηκε η απόφαση του τμήματος ανακοπών της 15ης Φεβρουαρίου 2005·
            
         
               —
            
            
               να απορρίψει στο σύνολό της την υπ' αριθ. 2 939 072 αίτηση καταχωρίσεως κοινοτικού σήματος·
            
         
               —
            
            
               να καταδικάσει το καθού στα έξοδα στα οποία υποβλήθηκε η προσφεύγουσα ενώπιον του τμήματος προσφυγών και του Πρωτοδικείου.
            
         Ισχυρισμοί και κύρια επιχειρήματα
   
      Αιτούσα την καταχώριση κοινοτικού σήματος: Barbara Becker
   
      Σήμα προς καταχώριση: Το κοινοτικό λεκτικό σήμα «Barbara Becker» για προϊόντα της κλάσεως 9 — αίτηση υπ' αριθ. 2 939 072
   
      Δικαιούχος του κατά τη διαδικασία ανακοπής αντιταχθέντος σήματος ή σημείου: Harman International Industries, Inc.
   
      Αντιταχθέν δικαίωμα επί σήματος ή σημείου: Τα κοινοτικά λεκτικά σήματα «BECKER» και «BECKER ONLINE PRO» για προϊόντα της κλάσεως 9
   
      Απόφαση του τμήματος ανακοπών: Δέχθηκε την ανακοπή στο σύνολό της
   
      Απόφαση του τμήματος προσφυγών: Δέχθηκε την έφεση και απέρριψε την ανακοπή
   
      Λόγοι ακυρώσεως: Παράβαση του άρθρου 8, παράγραφοι 1, στοιχείο β' και 5, του κανονισμού 40/94 του Συμβουλίου για το κοινοτικό σήμα.
   Η προσφεύγουσα ισχυρίζεται ότι το τμήμα προσφυγών, κρίνοντας ότι δεν υπήρχε εννοιολογική ομοιότητα και, συνακόλουθα, κίνδυνος συγχύσεως μεταξύ του σήματος της προσφεύγουσας «BECKER» και του υποβληθέντος από την «Barbara Becker» προς καταχώριση σημείου, εφάρμοσε εσφαλμένα το άρθρο 8, παράγραφος 1, στοιχείο β', του κανονισμού για το κοινοτικό σήμα. Επιπλέον, η προσφεύγουσα υποστηρίζει ότι το τμήμα προσφυγών, κρίνοντας ότι δεν υπήρχε καμία σχέση μεταξύ του υποβληθέντος από την «Barbara Becker» προς καταχώριση σημείου και του κοινοτικού σήματος αυτού καθαυτού, υπέπεσε σε νομική πλάνη κατά την εφαρμογή του άρθρου 8, παράγραφος 5, του κανονισμού για το κοινοτικό σήμα.